**גמר גביע העולם בכדורסל 2023** היה משחק הכדורסל שקבע את הזוכה בגביע העולם בכדורסל 2023. המשחק שוחק ב-10 בספטמבר 2023, במול אוף אסיה ארנה (אנ') בעיר פסאי (אנ'), במטרופולין של מנילה, בירת הפיליפינים. המשחק נערך בין נבחרות גרמניה וסרביה, וקבע כי גרמניה זכתה בגביע העולם בכדורסל לאחר ניצחון 83–77. זה היה הגמר הכל-אירופי הראשון מאז אליפות העולם בכדורסל 2006, אז זכתה ספרד בתואר הראשון שלה מול יוון.

גביע נייסמית' הוענק לנבחרת המנצחת בפעם השנייה מאז יצירת הגרסה החדשה שלו ב-2017. כמו כן העבירו הפיליפינים, יפן ואינדונזיה רשמית את זכויות אירוח גביע העולם לקטר, שתארח את גביע העולם 2027.

רקע
---

 ערך מורחב – **גביע העולם בכדורסל 2023**  

גביע העולם בכדורסל 2023 היה המהדורה ה-19 של הטורניר, והוא נערך לראשונה במספר מדינות - הפיליפינים, יפן ואינדונזיה. בטורניר השתתפו 32 נבחרות והוא התקיים בין 25 באוגוסט ל-10 בספטמבר 2023.

בטורניר עצמו חולקו הקבוצות לשמונה בתים של ארבע נבחרות כל אחד, וכל נבחרת שיחקה שלושה משחקים בשלב הראשון. שתי הנבחרות הראשונות בכל בית העפילו לשלב הבתים השני, בו שיחקו נגד שתי הנבחרות הראשונות מבית אחר. שתי הנבחרות הראשונות בשלב השני העפילו לרבע הגמר, שהתקיים בשיטת גביע (המנצחת ממשיכה לשלב הבא, המפסידה יורדת למשחקי דירוג).

האלופה המכהנת מגביע העולם 2019, ספרד, סיימה ראשונה בבית ז' בסיבוב הראשון אך הודחה בסיבוב השני לאחר שסיימה שלישית אחרי קנדה ולטביה.

הן גרמניה והן סרביה לא זכו מעולם בגביע העולם, אך האחרונה זכתה בשני תארים רצופים, ב-1998 וב-2002, כסרביה ומונטנגרו. המשחק האחרון בין הנבחרות התקיים במסגרת בית א' של הסיבוב הראשון בגביע העולם 2010 וגרמניה ניצחה בו בהארכה כפולה 82–81.

סרביה הגיעה לגמר גביע העולם 2014, אך הפסידה בו לארצות הברית 92–129. גרמניה, שהעפילה לגמר בפעם הראשונה בשבע הופעות (אחת מהן כגרמניה המערבית), רשמה הישג שיא חדש עם ההעפלה לגמר, ושיפרה את ההישג הקודם שלה, מדליית ארד ב-2002 בה זכתה לאחר ניצחון על ניו זילנד במשחק על המקום השלישי.

סבטיסלב פשיץ' יכול היה להפוך למאמן הרביעי בהיסטוריה שזוכה באליפות העולם פעמיים, אחרי טוגו רנאן סוארס (ברזיל, 1959 ו-1963), אלכסנדר גומלסקי (ברית המועצות, 1967 ו-1982) ומייק ששבסקי (ארצות הברית, 2010 ו-2014), לאחר שאימן את סרביה ומונטנגרו לזכייה ב-2002.

מיקום
-----

הגמר ייערך במול אוף אסיה ארנה בפסאי, עיר במטרופולין של מנילה, בירת הפיליפינים. האולם אירח 12 משחקים בשלב הבתים, ארבעה משחקים בסיבוב השני, ארבעה משחקי דירוג 17–32, וכל משחקי שלב הגמר.

הארנה נבנתה כחלק מתוכנית האב של מתחם SM Mall of Asia ויש לה קיבולת של 15,000 מקומות ישיבה, אך היא יכולה לארח עד 20,000 איש בתפוסה מלאה. בנייתה החלה ב-2010, והיא נחנכה בספטמבר 2011.

האולם מארח משחקים של ליגת ה-PBA הפיליפינית וליגות המכללות הגדולות במדינה, NCAA ו-UAAP. הוא גם אירח בעבר את אליפות אסיה בכדורסל 2013, אחד מטורנירי המוקדמות לטורניר הכדורסל באולימפיאדת ריו דה ז'ניירו (2016), טורניר הכדורסל במשחקי דרום-מזרח אסיה ומספר משחקים במוקדמות גביע העולם של הפיליפינים ב-2019.

### שינוי מיקום

ההצעה המשותפת של הפיליפינים, אינדונזיה ויפן הציעה התחילה לארח את שלבי הגמר בפיליפין ארנה (Philippine Arena) בן ה-55,000 מושבים שבבוקאו, שאירח את גביע העולם בכדורסל 3x3 ב-2018, את טקס הפתיחה של משחקי דרום-מזרח אסיה ב-2019 ומספר משחקי מוקדמות גביע העולם של הפיליפינים.

ב-28 באפריל 2023 הודיעה פיב"א כי המיקום ישונה למול אוף אסיה ארנה בפסאי בשל בעיות לוגיסטיות. במקום זאת אירח הפיליפין ארנה את שני המשחקים הראשונים של בית א' ב-25 באוגוסט 2023: אנגולה נגד איטליה והרפובליקה הדומיניקנית נגד הפיליפינים.

הדרך לגמר
---------

| נבחרת גרמניה בכדורסל גרמניה | סיבוב | נבחרת סרביה בכדורסל סרביה |
| --- | --- | --- |
| יריבה | תוצאה | שלב ראשון | יריבה | תוצאה |
| נבחרת יפן בכדורסל יפן | 81–63 | משחק 1 | נבחרת סין בכדורסל סין | 105–63 |
| נבחרת אוסטרליה בכדורסל אוסטרליה | 85–82 | משחק 2 | נבחרת פוארטו ריקו בכדורסל פוארטו ריקו | 94–77 |
| נבחרת פינלנד בכדורסל פינלנד | 101–75 | משחק 3 | נבחרת דרום סודאן בכדורסל דרום סודאן | 115–83 |
| **מקום ראשון בבית ה'**

|  | מדינה | מש' | נ' | ה' | ס"ז | ס"ח | הפ' | נק' | הערות |
| --- | --- | --- | --- | --- | --- | --- | --- | --- | --- |
| 1 | נבחרת גרמניה בכדורסל גרמניה | 3 | 3 | 0 | 267 | 220 | 47 | 6 | שלב שני |
| 2 | נבחרת אוסטרליה בכדורסל אוסטרליה | 3 | 2 | 1 | 289 | 246 | 43 | 5 |
| 3 | נבחרת יפן בכדורסל יפן (**מארחת**) | 3 | 1 | 2 | 250 | 278 | 28- | 4 | משחקי דירוג 17–32 |
| 4 | נבחרת פינלנד בכדורסל פינלנד | 3 | 0 | 3 | 235 | 297 | 62- | 3 |

 | מיקום סופי | **מקום ראשון בבית א'**

|  | מדינה | מש' | נ' | ה' | ס"ז | ס"ח | הפ' | נק' | הערות |
| --- | --- | --- | --- | --- | --- | --- | --- | --- | --- |
| 1 | נבחרת סרביה בכדורסל סרביה | 3 | 3 | 0 | 314 | 223 | 91 | 6 | שלב שני |
| 2 | נבחרת פוארטו ריקו בכדורסל פוארטו ריקו | 3 | 2 | 1 | 285 | 279 | 6 | 5 |
| 3 | נבחרת דרום סודאן בכדורסל דרום סודאן | 3 | 1 | 2 | 268 | 285 | 17- | 4 | משחקי דירוג 17–32 |
| 4 | נבחרת סין בכדורסל סין | 3 | 0 | 3 | 221 | 301 | 80- | 3 |

 |
| יריבה | תוצאה | שלב שני | יריבה | תוצאה |
| נבחרת גאורגיה בכדורסל גאורגיה | 100–73 | משחק 4 | נבחרת איטליה בכדורסל איטליה | 76–78 |
| נבחרת סלובניה בכדורסל סלובניה | 100–71 | משחק 5 | נבחרת הרפובליקה הדומיניקנית בכדורסל הרפובליקה הדומיניקנית | 112–79 |
| **מקום ראשון בבית י"א**

|  | מדינה | מש' | נ' | ה' | ס"ז | ס"ח | הפ' | נק' | הערות |
| --- | --- | --- | --- | --- | --- | --- | --- | --- | --- |
| 1 | נבחרת גרמניה בכדורסל גרמניה | 5 | 5 | 0 | 467 | 364 | 103 | 10 | רבע הגמר |
| 2 | נבחרת סלובניה בכדורסל סלובניה | 5 | 4 | 1 | 442 | 409 | 33 | 9 |
| 3 | נבחרת אוסטרליה בכדורסל אוסטרליה | 5 | 3 | 2 | 469 | 421 | 48 | 8 |
| 4 | נבחרת גאורגיה בכדורסל גאורגיה | 5 | 2 | 3 | 379 | 407 | 28- | 7 |

 | מיקום סופי | **מקום שני בבית ט'**

|  | מדינה | מש' | נ' | ה' | ס"ז | ס"ח | הפ' | נק' | הערות |
| --- | --- | --- | --- | --- | --- | --- | --- | --- | --- |
| 1 | נבחרת איטליה בכדורסל איטליה | 5 | 4 | 1 | 404 | 370 | 34 | 9 | רבע הגמר |
| 2 | נבחרת סרביה בכדורסל סרביה | 5 | 4 | 1 | 502 | 380 | 122 | 9 |
| 3 | נבחרת פוארטו ריקו בכדורסל פוארטו ריקו | 5 | 3 | 2 | 444 | 449 | 5- | 8 |
| 4 | נבחרת הרפובליקה הדומיניקנית בכדורסל הרפובליקה הדומיניקנית | 5 | 3 | 2 | 425 | 444 | 19- | 8 |

 |
| יריבה | תוצאה | שלב הנוקאאוט | יריבה | תוצאה |
| נבחרת לטביה בכדורסל לטביה | 81–79 | רבע גמר | נבחרת ליטא בכדורסל ליטא | 87–68 |
| נבחרת ארצות הברית בכדורסל ארצות הברית | 113–111 | חצי גמר | נבחרת קנדה בכדורסל קנדה | 95–86 |

משחק
----

|  |  |  |  |  |
| --- | --- | --- | --- | --- |
| 10 בספטמבר 2023 | **נבחרת גרמניה בכדורסל גרמניה** | **83**–77 | נבחרת סרביה בכדורסל סרביה | מול אוף אסיה ארנה, פסאי, מנילה, הפיליפינים |
| 20:40 | **מובילים לפי קטגוריה:** | **צופים:** 12,022**שופטים:** פוארטו ריקופוארטו ריקו רוברטו ואסקסמקסיקומקסיקו עומאר ברמודסלטביהלטביהגאטיס סאלינש |
|  | שרדר 28פויטמן 3פויטמן 8 | (סיקור) | אברמוביץ' 21בוגדנוביץ' 5יוביץ' 8 |

קישורים חיצוניים
----------------

ויקישיתוף מדיה וקבצים בנושא **גמר גביע העולם בכדורסל 2023** בוויקישיתוף
* אתר האינטרנט הרשמי של גמר גביע העולם בכדורסל 2023

הערות שוליים
------------

1. ↑  "FIBA Statement on venue change at the FIBA Basketball World Cup 2023". *פיב"א*. 28 באפריל 2023. `{{cite web}}`:  (עזרה)
2. ↑  היסטוריה: גרמניה אלופת העולם בכדורסל, באתר ערוץ הספורט, 10 בספטמבר 2023  
אלופת העולם החדשה: גרמניה ניצחה את סרביה 77:83 וזכתה במונדובאסקט, באתר ynet, 10 בספטמבר 2023  
היסטוריה: נבחרת גרמניה זכתה בגביע העולם, באתר ONE‏, 10 בספטמבר 2023
3. ↑  Naismith Trophy, פיב"א
4. ↑  "FIBA World Cup cometh over". *The Philippine Star*. 31 בדצמבר 2017. נבדק ב-2023-09-08. `{{cite news}}`:  (עזרה)
5. ↑  "The FIBA Basketball World Cup 2023 Draw Principles explained". *פיב"א*. 21 באפריל 2023. נבדק ב-2023-09-08. `{{cite news}}`:  (עזרה)
6. ↑  האלופה בחוץ: קנדה גברה על ספרד בדרך לרבע הגמר, באתר ערוץ הספורט, 3 בספטמבר 2023
7. ↑  ארה"ב אלופת העולם, 92:129 על סרביה, באתר ynet, 14 בספטמבר 2014
8. ↑  רובאס-מקאוויל, שרון (14 באפריל 2012). "The Arena elevates viewing to a new level". *Philippine Daily Inquirer*. נבדק ב-2023-09-08. `{{cite news}}`:  (עזרה)
9. ↑  שרה ג'יין אולאן (16 בינואר 2015). "Fast Facts: Mall of Asia Arena". *Rappler*. נבדק ב-2023-09-08. `{{cite news}}`:  (עזרה)
10. ↑  "FIBA Basketball World Cup 2023 final phase to be played at MOA Arena, Gilas to open campaign at Philippine Arena | SBP". *sbp.ph*. נבדק ב-2023-09-08.